PressReader - Beeld: 2017-08-02 - Man bloei hom dood, vrou ure lank vas­ge­bind
Man bloei hom dood, vrou ure lank vas­ge­bind
Beeld - 2017-08-02 - Nuus - E­li­se Tem­pel­hoff
’n Be­jaar­de in­wo­ner van G­len­da­le Heig­hts bui­te Bal­li­to in K­waZu­lu-Na­tal het by­kans 15 uur lank pro­beer om haar­self los te kry so­dat sy haar ster­wen­de man kon help na­dat hul­le op die sui­ker­plaas De Mist aan­ge­val is.
Bob Ga­w­ler (83) is dood en­ke­le ure na­dat ro­wers hom in die maag ge­skiet het. Hy het hom ver­moe­de­lik dood­ge­bloei. Die ro­wers het sy vrou, De­ni­se (74), se han­de met ka­bel­bin­ders vas­ge­bind.
Hul­le is Vry­dag om­streeks 18:00 in hul huis oor­val.
Ricky Pissarra, die eg­paar se skoon­seun, het gis­ter­og­gend ge­sê De­ni­se is erg ge­trau­ma­ti­seer en suk­kel om oor die ge­beu­re van Vry­dag­aand en -nag te praat.
“Dit is nóg ’n plaas­moord.” Hy dink die voor­val is be­slis nie po­li­tiek ge­mo­ti­veerd nie. Die doel daar­van was om te roof. “Nou het dit ook moord ge­word.”
Die ro­wers het by die glas­skuif­deur in­ge­bars. “De­ni­se het op haar bed ge­lê. Sy het on­langs ’n knie­ver­van­ging on­der­gaan en her­stel nog.
“Bob het pas uit die stort ge­kom. Hy is in die gang met sy eie vuur­wa­pen dood­ge­skiet. Hy is nie on­mid­del­lik dood nie en was dui­de­lik in ’n ver­skrik­li­ke ge­veg met die ro­wers be­trok­ke. Ons kon die kneus­plek­ke aan sy han­de sien.”
Pissarra sê De­ni­se het die sko­te ge­hoor en van die slaap­ka­mer na haar man, wat in die gang ge­lê het, pro­beer kruip. Sy het haar ver­geefs pro­beer los­wik­kel en kon nie by hom uit­kom nie.
“My skoon­ou­ers sou die vol­gen­de dag by ons in Bal­li­to kom kui­er. Toe ons niks van hul­le hoor nie, het ek die og­gend om­streeks 09:00 die bu­re ge­bel. ’n Buur­man het gaan kyk wat by die huis aan­gaan en op Bob se lyk af­ge­kom en De­ni­se hul­pe­loos op die mat sien lê. Dit is ’n trau­ma­tie­se tyd. Ons is ’n baie heg­te fa­mi­lie.”
Die ge­meen­skap van Bal­li­to en G­len­da­le Heig­hts het hul hart vir die fa­mi­lie oop­ge­maak en hul­le met lief­de oor­laai.
’n Ge­denk­diens vir Bob word Vry­dag 14:30 uit die Ang­li­kaan­se kerk in Umhla­li ge­hou.
Bob word ook deur vier dog­ters oor­leef.
Lt.kol. T­hu­la­ni Z­wa­ne, po­li­sie­woord­voer­der in K­waZu­luNa­tal, sê in ’n ver­kla­ring drie ro­wers het die eg­paar oor­val. De­ni­se se han­de is met ka­bel­bin­ders vas­ge­bind ter­wyl die aan­val­lers haar man ge­dwing het om die kluis oop te sluit.
Die ro­wers het ’n ha­el­ge­weer en ’n re­wol­wer uit die kluis ge­vat en Bob ge­skiet. Hul­le het met sy Toyo­ta Hi­lux-bak­kie weg­ge­ry. Dit is la­ter ver­la­te in die Mol­we­ni-om­ge­wing ge­kry.
Z­wa­ne sê nie­mand is nog in ver­band met die voor­val in heg­te­nis ge­neem nie.
’n Buur­man het op Bob se lyk af­ge­kom en De­ni­se hul­pe­loos op die mat sien lê. Dit is ’n trau­ma­tie­se tyd. Ons is ’n baie heg­te fa­mi­lie.
— RICKY PISSARRA